CELEX: 62015CN0163
Language: sk
Date: 2015-04-09 00:00:00
Title: Vec C-163/15: Návrh na začatie prejudiciálneho konania, ktorý podal Oberlandesgericht Düsseldorf (Nemecko) 9. apríla 2015 – Youssef Hassan/Breiding Vertriebsgesellschaft mbH

3.8.2015   
            
            
               SK
            
            
               Úradný vestník Európskej únie
            
            
               C 254/3
            
         Návrh na začatie prejudiciálneho konania, ktorý podal Oberlandesgericht Düsseldorf (Nemecko) 9. apríla 2015 – Youssef Hassan/Breiding Vertriebsgesellschaft mbH
   (Vec C-163/15)
   (2015/C 254/03)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberlandesgericht Düsseldorf
   
      Účastníci konania pred vnútroštátnym súdom
   
   
      Žalobca: Youssef Hassan
   
      Žalovaný: Breiding Vertriebsgesellschaft mbH
   
      Prejudiciálne otázky
   
   
               1.
            
            
               Bráni článok 23 ods. 1 prvá veta nariadenia č. 207/2009 z 26. februára 2009 o ochrannej známke Spoločenstva (1) držiteľovi licencie, ktorý nebol zapísaný do registra ochranných známok Spoločenstva, konať a uplatniť práva z dôvodu porušenia ochrannej známky Spoločenstva?
            
         
               2.
            
            
               V prípade kladnej odpovede na otázku č. 1: Bráni článok 23 ods. 1 prvá veta nariadenia č. 207/2009 z 26. februára 2009 o ochrannej známke Spoločenstva vnútroštátnej právnej praxi, podľa ktorej držiteľ licencie môže konať a uplatniť práva majiteľa ochrannej známky proti porušiteľovi prostredníctvom oprávnenia začať vo vlastnom mene konanie o práve inej osoby (Prozessstandschaft)?
            
         
      (1)  Ú. v. EÚ L 78, s. 1.